《练湖春霁》
宋代·谭知柔

春入池塘绿涨初，蒲根水暖戏鸥凫。杂花开处自深浅，细雨漾空如有无。

风外钟声闻远寺，柳间帆影出平湖。冥搜竟日耽佳句，不负宗生来画图。

作者简介：镇江府金坛人，字胜中，一作胜仲。徽宗政和二年(一作八年)进士。授宣州大平丞，泰州兴化令，以平盗功改通判邵州。高宗绍兴七年为宗正丞。终秘书少监。善为诗，尤工绝句。有《华阳居士集》。